Prechod zo sirupu Stoptussin na Erdomed
Dobrý deň ,chcela by som sa spýtať. Už 3 dni beriem sirup Stoptussin. Po akom intervale časovom môžem prejsť na Erdomed tabletky na predpis? 
Dneska som si dala večer sirup o cca 21vej. Erdomed mám brať 2x denne ,vždy do 16tej. Môžem si teda zajtra ráno dať tabletku Erdomed o 8mej a prejsť naňúplne?
Dobrý deň,
ďakujeme za Vašu otázku.
Liečba kašľa sa vždy určuje podľa typu kašľa. Pokiaľ máte v dýchacích cestách prítomné hlieny a lekár nariadil liečbu Erdomedom, užívanie Stoptussinu ukončite a podávajte Erdomed čo najskôr.
Vhodné je taktiež sa zamerať na režimové opatrenia, ktoré zahŕňajú zvlhčovanie vzduchu alebo inhaláciu Vincentky, prípadne Yabra. Nevyhnutné dbať aj na dostatočný pitný režim, čím sa zefektívni účinok liekov.
Prajem pekný zvyšok dňa.
S pozdravom
PharmDr. Veronika Kiabová